2. ΒΑΣΙΛΙΚΟΝ ΔΙΑΤΑΓΜΑ της 22 Φεβρ. /6 Μαρτ. 1920 (ΦΕΚ Α΄  54) Περί εκτελέσεως του Νόμ. 1831. Έχοντες υπ’ όψει τον Νόμ. 1831 «περί οργανώσεως της Ραδιοτηλεγραφικής Υπηρεσίας του Κράτους», προτάσει του Ημετέρου επί των Ναυτικών Υπουργού, απεφασίσαμεν και διατάσσομεν. Άρθρ.1.-Η διεύθυνσις Ραδιοτηλεγραφικής Υπηρεσίας του Ναυτικού, εμφαινομένης εφεξής δια των γραμμάτων Δ.Ρ.Υ .Ν., ενεργεί ως Διεύθυνσις του Υπουργείου των Ναυτικών προκειμένου δια προμηθείας υλικού, μεταβολάς αξιωματικών, κατατάξεις, προαγωγάς, αποστρατείας, παραπομπάς εις πειθαρχικά ή ανακριτικά Συμβούλια και εκτάκτους αποστολάς του ανωτέρου και κατωτέρου προσωπικού, ζητήματα ποινικής φύσεως και δια τους κειμένους Νόμους, απαιτείται η υπογραφή του Υπουργού. Δια πάντα τα λοιπά ζητήματα η Δ.Ρ.Υ .Ν. αλληλογραφεί απ’ ευθείας προς απάσας τας αρχάς του Κράτους, τας ξένας διευθύνσεις και τους ιδιώτας. Σελ. 93 Ραδιοτηλεγραφική Υπηρεσία 37.Β.μ.2 Άρθρ.2.-Τα υπό του Υπουργού υπογραφόμενα έγγραφα μονογράφονται υπό του Διευθυντού της Δ.Ρ.Υ .Ν. και του αρμοδίου τμηματάρχου αυτής, υπεχόντων εν τη περιπτώσει ταύτη τας ευθύνας εκ του Νόμου περί ευθύνης Υπουργών. Τα υπό του Διευθυντού υπογραφόμενα έγγραφα μονογραφούνται υπό του αρμοδίου τμηματάρχου. Παν έγγραφον δια ζήτημα υπαγόμενον εις την αρμοδιότητα της Δ.Ρ.Υ .Ν. αποστέλλεται απ’ ευθείας προς αυτήν. Αι αιτήσεις προς χορηγίαν υλικού ασυρμάτου συντάσσονται επί ειδικών εντύπων και αποστέλλονται προς την Δ.Ρ.Υ .Ν., ήτις, αφού εγκρίνη ταύτας, διατάσσει την εκ των αποθηκών αυτής χορηγίαν ή ενεργεί τα δέοντα προς προμήθειαν αυτών. Άρθρ.3.-Η Δ.Ρ.Υ .Ν. τηρεί ίδιον πρωτόκολλον και αρχείον και ιδίαν σφραγίδα ομοίου τύπου προς την κεκανονισμένην δια το Π. Ναυτικόν και φέρουσιν την επιγραφήν «Διεύθυνσις Ραδιοτηλεγραφικής Υπηρεσίας του Ναυτικού». Τα υπό του Υπουργού των Ναυτικών υπογραφόμενα καταχωρίζονται εις το πρωτόκολλον του Υπουργείου των Ναυτικών και σφραγίζονται δια της σφραγίδος του Υπουργείου, τηρούνται όμως εν τω αρχείω της Δ.Ρ.Υ .Ν. Άρθρ.4.-Το προσωπικόν της Δ.Ρ.Υ .Ν. αποτελούσι: 1 Διευθυντής, πλοίαρχος. 1 Υποδιευθυντής, μάχιμος αξιωματικός. 2 Μηχανικοί ασυρμάτου. 1 Οικονομικός αξιωματικός. 2 Λογισταί. 1 Ανθυποπλοίαρχος τηλεγραφητής. 2 Σημαιοφόροι τηλεγραφηταί. 1 Αρχικελευστής α΄ τάξεως τηλεγραφητής. 2 Αρχικελευσταί β΄ τάξεως τηλεγραφηταί. 2 Κελευσταί τηλεγραφηταί. 2 Υπολογισταί. 3 Κελευσταί ή υποκελευσταί γραφείς. 3 Δίοποι γραφείς. 4 Ναύται γραφείς 6 Ναύται καταστρώματος. Άρθρ.5-8.(Κατηργήθησαν υπό του Νόμ. 6321/ 34). 